Diari Oficial de la Generalitat Valenciana


Sumari del DOGV 10851, del 17-12-2024 (2024/13162)

ORDE 3/2024, de 10 de desembre, de la Conselleria de Sanitat, per la qual es deroguen catorze ordes de bases reguladores de subvencions d'este departament.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2024/12/10/3/dof/vci/html**

### Dades del document

Número de DOGV
:   10150

Data del DOGV
:   17-12-2024

Secció del DOGV
:   I. DISPOSICIONS GENERALS

Número del document
:   2024/13474

CVE
:   GDIM-H-4839-71331

Data del document
:   10-12-2024

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * Conselleria de Sanitat Universal i Salut Pública
    * malaltia del sistema nerviós
    * tractament fitosanitari
    * investigació
    * investigació científica
    * programa d'investigació
    * política sanitària
    * formació professional
    * legislació
    * servei social
    * toxicomania
    * equipament social

PREÀMBUL

El Decret llei 7/2024, de 9 de juliol, del Consell, de simplificació administrativa de la Generalitat, va donar nova redacció a l'article 165.1 de la Llei 1/2015, de 6 de febrer, d'hisenda pública, del sector públic instrumental i de subvencions, i va disposar que quan les bases reguladores de subvencions prevegen un contingut normatiu que desenrotlle o complemente una llei sectorial o norma comunitària, tindran naturalesa de disposició normativa de caràcter general i seran aprovades mitjançant orde. I que la resta de les bases reguladores de subvencions tindran la naturalesa d'acte administratiu i s'aprovaran per resolució de la persona titular de la conselleria competent per raó de matèria, sense que els seus efectes puguen superar la vigència del pla estratègic de subvencions en el qual s'integre, sent en tot cas preceptiu l'informe de l'Advocacia i de la Intervenció Delegada. La citada modificació consta amb idèntica redacció en la Llei 6/2024, de 5 de desembre, de la Generalitat, de simplificació administrativa.

L'activitat de foment de la Conselleria de Sanitat s'ha desenrotllat en els últims exercicis a través de diverses ordes de bases reguladores, ordes que han conformat el marc legal de les línies de subvencions de concurrència competitiva assignades pressupostàriament a esta conselleria, en virtut de les seues competències atribuïdes.

El pas del temps ha anat mostrant com en alguns casos estes bases reguladores ja no conformen les necessitats que en este àmbit se susciten, ja que estes han canviat amb el temps, la qual cosa dificulta en alguns casos la correcta execució dels objectius perseguits per les línies de subvenció aprovades en els pressupostos.

Atesa la modificació legislativa exposada supra, s'ha efectuat una anàlisi de les diferents ordes reguladores de concessió de subvencions vigents en l'àmbit competencial de la Conselleria de Sanitat amb el propòsit de determinar quins d'estes poden mantindre íntegrament la vigència, i quines altres, per contra, requerixen una revisió per a millorar la regulació que contenen, així com l'eficiència i l'eficàcia de les accions de foment que contemplen.

D'esta manera, a fi de generar nous marcs reguladors mitjançant la resolució respecte d'unes certes subvencions, s'ha conclòs que és necessari derogar prèviament i com més prompte millor les ordes de bases reguladores que a continuació s'enumeren:

1. Orde 4/2015, de 3 de desembre, de la Conselleria de Sanitat Universal i Salut Pública, per la qual s'aproven les bases reguladores de les subvencions en matèria d'atenció i prevenció de les drogodependències i altres trastorns addictius. (DOGV de 10 de desembre de 2015).

2. Orde 2/2016, de 17 de juny, de la Conselleria de Sanitat Universal i Salut Pública, per la qual s'aproven les bases reguladores de les subvencions destinades a finançar accions dirigides a impulsar i gestionar la participació en els programes d'investigació internacionals en matèries de biomedicina, sanitat i salut pública. (DOGV de 27 de juny de 2016).

3. Orde 3/2016, de 29 de juny, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en matèria de mitjans de comunicació social en les dependències de la Conselleria de Sanitat Universal i Salut Pública. (DOGV de 5 de juliol de 2016).

4. Orde 7/2016, de 31 d'agost, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat. (DOGV de 6 de setembre de 2016).

5. Orde 1/2017, de 16 de gener, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General d'Assistència Sanitària. (DOGV de 25 de gener de 2017).

6. Orde 2/2017, de 28 de febrer, de la Conselleria de Sanitat Universal i Salut Pública, per la qual s'aproven les bases reguladores de les subvencions destinades a finançar accions en matèria de recursos humans per a impulsar la investigació sanitària, biomèdica i de salut pública. (DOGV de 7 de març de 2017).

7. Orde 4/2017, de 6 de juny, de la Conselleria de Sanitat Universal i Salut Pública, per la qual s'aproven les bases reguladores de les subvencions destinades a finançar programes orientats a la inclusió social i la seua participació en la comunitat de les persones adultes amb problemes de salut mental greu, en la Comunitat Valenciana. (DOGV de 12 de juny de 2017).

8. Orde 8/2017, de 30 d'agost, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en les direccions generals amb competències en matèria de recursos econòmics i humans. (DOGV de 7 de setembre de 2017).

9. Orde 9/2017, de 19 de setembre, de la Conselleria de Sanitat Universal i Salut Pública, per la qual s'establixen les bases reguladores per a la concessió de subvencions per a la intervenció arquitectònica en locals destinats a la prestació d'assistència sanitària per part d'esta conselleria, en municipis de la Comunitat Valenciana. (DOGV de 25 de setembre de 2017).

10. Orde 10/2017, de 19 d'octubre, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la direcció general amb competència en matèria de farmàcia i productes sanitaris. (DOGV de 22 de novembre de 2017).

11. Orde 3/2018, de 25 de maig, de la Conselleria de Sanitat Universal i Salut Pública, per la qual s'aproven les bases reguladores que regiran la concessió de subvencions destinades a finançar les accions i programes d'actuació per a l'atenció i cura de les persones afectes de Parkinson i de les seues famílies en la Comunitat Valenciana. (DOGV de 4 de juny de 2018).

12. Orde 4/2018, de 4 de juliol, de la Conselleria de Sanitat Universal i Salut Pública, per la qual s'establixen les bases reguladores de subvencions destinades al tractament de lluita contra el mosquit tigre en els municipis de la Comunitat Valenciana, directament o a través de les mancomunitats i consorcis en els quals estiguen integrats. (DOGV de 6 de juliol de 2018).

13. Orde 2/2019, de 2 d'abril, de la Conselleria de Sanitat Universal i Salut Pública, per la qual s'aproven les bases reguladores de les subvencions destinades a finançar actuacions del Pla GenT, Generació Talent. (DOGV de 5 d'abril de 2019).

14. Orde 5/2020, de 10 d'agost, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en l'àmbit de la direcció general amb competències en matèria de salut pública, en matèria d'addiccions i centres dependents. (DOGV de 14 d'agost de 2020).

D'acord amb el «principi d'inderogabilitat singular», arreplegat en l'article 37 de la Llei 39/2015, d'1 d'octubre, del procediment administratiu comú, no podran ser modificades o derogades les bases existents mitjançant bases reguladores aprovades amb posterioritat a l'entrada en vigor del Decret llei 7/2024 que participen de la naturalesa d'actes administratius. Per tant, considerant-se necessari procedir a la derogació de les ordes referenciades amb la finalitat de poder aprovar el nou marc regulador de les esmentades ajudes, s'ha d'aprovar la present orde derogatòria a través d'una disposició de caràcter general, de conformitat amb el que es disposa en l'article 165.1 de la Llei 1/2015, de 6 de febrer, d'hisenda pública, del sector públic instrumental i de subvencions.

Esta derogació ha de fer-se compatible amb el manteniment de l'aplicació d'eixes bases en els procediments de les convocatòries vinculades a estes, a fi d'evitar perjuís als interessos legítims de les persones que puguen resultar afectades i en garantia del principi de seguretat jurídica, i per això és necessari preveure expressament esta transitorietat, la qual cosa s'ha conformat a través de la corresponent disposició transitòria.

D'altra banda, en l'elaboració d'esta norma s'ha actuat d'acord amb els principis de necessitat, eficàcia, proporcionalitat, seguretat jurídica, transparència i eficiència, tal com establix l'article 129 de la Llei 39/2015, d'1 d'octubre, del procediment administratiu comú de les administracions públiques.

La necessitat de dictar esta norma queda justificada per la modificació legislativa efectuada pel Decret llei 7/2024, de 9 de juliol, del Consell, de simplificació administrativa de la Generalitat en l'article 165.1 de la Llei 1/2015, de 6 de febrer, d'hisenda pública, del sector públic instrumental i de subvencions. S'atén la necessitat d'escometre els canvis jurídics necessaris per a continuar desenrotllant amb normalitat l'actuació subvencional d'esta conselleria, en àmbits tan sensibles com els que constituïxen l'objecte de l'acció de foment de les subvencions les bases reguladores de les quals es deroguen i que afecten a tot el nostre territori, i procurar millorar l'eficàcia i l'eficiència administrativa en la gestió d'estes matèries.

El principi de proporcionalitat es complix en tant que deroguen únicament aquelles ordes vigents que, una vegada analitzades, necessiten una revisió per a millorar l'acció protectora i de foment en les matèries de competència de la Conselleria de Sanitat.

Quant al principi de seguretat jurídica, es constituïx precisament en un dels eixos d'esta orde, ja que es pretén precisament obtindre seguretat jurídica i solucionar la incertesa derivada de la reforma introduïda en la matèria pel Decret llei 7/2024. D'altra banda, la disposició transitòria de l'orde pretén, igualment, dotar de seguretat jurídica als procediments iniciats amb anterioritat a la seua entrada en vigor.

Quant a la transparència, atés l'abast purament derogatori, es prescindix del tràmit de consulta prèvia. No obstant, es duu a terme el tràmit d'informació pública per a garantir la possibilitat que la ciutadania realitze les aportacions que considere pertinents respecte de la present orde.

Per tot el que s'ha exposat, amb tots els informes preceptius sol·licitats i emesos, de conformitat amb el que s'establix amb els articles 28 e), 37, 65 i 72 de la Llei 5/1983, de 30 de desembre, del Consell, i les competències atribuïdes en l'article 4 del Decret 135/2023, de 10 d'agost, del Consell, d'aprovació del Reglament orgànic i funcional de la Conselleria de Sanitat, conforme amb el Consell Jurídic Consultiu de la Comunitat Valenciana,

ORDENE

*Article únic. Derogació d'ordes reguladores de bases de subvencions*

Queden derogades les ordes reguladores de bases de subvencions següents:

Orde 4/2015, de 3 de desembre, de la Conselleria de Sanitat Universal i Salut Pública, per la qual s'aproven les bases reguladores de les subvencions en matèria d'atenció i prevenció de les drogodependències i altres trastorns addictius. (DOGV de 10 de desembre de 2015).

Orde 2/2016, de 17 de juny, de la Conselleria de Sanitat Universal i Salut Pública, per la qual s'aproven les bases reguladores de les subvencions destinades a finançar accions dirigides a impulsar i gestionar la participació en els programes d'investigació internacionals en matèries de biomedicina, sanitat i salut pública. (DOGV de 27 de juny de 2016).

Orde 3/2016, de 29 de juny, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en matèria de mitjans de comunicació social en les dependències de la Conselleria de Sanitat Universal i Salut Pública. (DOGV de 5 de juliol de 2016).

Orde 7/2016, de 31 d'agost, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat. (DOGV de 6 de setembre de 2016).

Orde 1/2017, de 16 de gener, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General d'Assistència Sanitària. (DOGV de 25 de gener de 2017).

Orde 2/2017, de 28 de febrer, de la Conselleria de Sanitat Universal i Salut Pública, per la qual s'aproven les bases reguladores de les subvencions destinades a finançar accions en matèria de recursos humans per a impulsar la investigació sanitària, biomèdica i de salut pública. (DOGV de 7 de març de 2017).

Orde 4/2017, de 6 de juny, de la Conselleria de Sanitat Universal i Salut Pública, per la qual s'aproven les bases reguladores de les subvencions destinades a finançar programes orientats a la inclusió social i la seua participació en la comunitat de les persones adultes amb problemes de salut mental greu, en la Comunitat Valenciana. (DOGV de 12 de juny de 2017).

Orde 8/2017, de 30 d'agost, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en les direccions generals amb competències en matèria de recursos econòmics i humans. (DOGV de 7 de setembre de 2017).

Orde 9/2017, de 19 de setembre, de la Conselleria de Sanitat Universal i Salut Pública, per la qual s'establixen les bases reguladores per a la concessió de subvencions per a la intervenció arquitectònica en locals destinats a la prestació d'assistència sanitària per part d'esta conselleria, en municipis de la Comunitat Valenciana. (DOGV de 25 de setembre de 2017).

Orde 10/2017, de 19 d'octubre, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la direcció general amb competència en matèria de farmàcia i productes sanitaris. (DOGV de 22 de novembre de 2017).

Orde 3/2018, de 25 de maig, de la Conselleria de Sanitat Universal i Salut Pública, per la qual s'aproven les bases reguladores que regiran la concessió de subvencions destinades a finançar les accions i programes d'actuació per a l'atenció i cura de les persones afectes de Parkinson i de les seues famílies en la Comunitat Valenciana. (DOGV de 4 de juny de 2018).

– Orde 4/2018, de 4 de juliol, de la Conselleria de Sanitat Universal i Salut Pública, per la qual s'establixen les bases reguladores de subvencions destinades al tractament de lluita contra el mosquit tigre en els municipis de la Comunitat Valenciana, directament o a través de les mancomunitats i consorcis en els quals estiguen integrats. (DOGV de 6 de juliol de 2018).

– Orde 2/2019, de 2 d'abril, de la Conselleria de Sanitat Universal i Salut Pública, per la qual s'aproven les bases reguladores de les subvencions destinades a finançar actuacions del Pla GenT, Generació Talent. (DOGV de 5 d'abril de 2019).

– Orde 5/2020, de 10 d'agost, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en l'àmbit de la direcció general amb competències en matèria de salut pública, en matèria d'addiccions i centres dependents. (DOGV de 14 d'agost de 2020).

DISPOSICIÓ ADDICIONAL

*Única. Incidència pressupostària*

Esta orde no té incidència pressupostària i no comportarà cap increment del gasto per a la seua aplicació.

DISPOSICIÓ TRANSITÒRIA

*Única. Règim aplicable als procediments en tramitació*

Els procediments iniciats en el marc de les convocatòries vinculades a les ordes derogades es regiran per estes.

DISPOSICIÓ DEROGATÒRIA

*Única. Derogació normativa*

Queden derogades les normes d'igual o inferior rang que s'oposen al que es preveu en la present orde.

DISPOSICIÓ FINAL

*Única. Entrada en vigor*

Esta orde entrarà en vigor l'endemà de la seua publicació en el *Diari Oficial de la Generalitat Valenciana*.

  

València, 10 de desembre de 2024

Marciano Gómez Gómez

Conseller de Sanitat


Còpia Permalink ELI